Diari Oficial de la Generalitat Valenciana


Sumari del DOGV 7019, del 08-05-2013 (2013/4223)

RESOLUCIÓ de 18 d'abril de 2013, de la Direcció General d'Ordenació, Avaluació, Investigació, Qualitat i Atenció al Pacient de la Conselleria de Sanitat, per la qual es renova l'autorització sanitària per a l'extracció de renyó de donants vius a l'Hospital General Universitari d'Alacant.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7019

Data del DOGV
:   08-05-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/4223


Data del document
:   18-04-2013

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ de 18 d'abril de 2013, de la Direcció General d'Ordenació, Avaluació, Investigació, Qualitat i Atenció al Pacient de la Conselleria de Sanitat, per la qual es renova l'autorització sanitària per a l'extracció de renyó de donants vius a l'Hospital General Universitari d'Alacant. [2013/4223]  
L'Hospital General Universitari d'Alacant va obtindre autorització per a efectuar l'extracció de renyó de donants vius per mitjà de la Resolució de la Conselleria de Sanitat de 26 de setembre de 2008.  
José Antonio Viudas Imbernon, director de l'Hospital General Universitari d'Alacant, va presentar sol·licitud de renovació d'autorització per a l'extracció de renyó de donants vius de l'Hospital General Universitari d'Alacant amb data 28 de març de 2013.  
La Direcció General d'Assistència Sanitària i el director del Programa de Trasplantaments de la Comunitat Valenciana n'han emés un informe favorable.  
  
Fonaments jurídics  
1. La Direcció General d'Ordenació, Avaluació, Investigació, Qualitat i Atenció al Pacient de la Conselleria de Sanitat és competent, en virtut del que disposen l'Orde de 26 de febrer de 2008 de la Conselleria de Sanitat, sobre l'autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules; el Decret 176/2004, de 24 de setembre, del Consell de la Generalitat, sobre l'autorització sanitària i el Registre Autonòmic de Centres, Servicis i Establiments Sanitaris, i el Decret 191/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Sanitat i es regulen els òrgans de gestió de l'Agència Valenciana de Salut.  
  
2. Es complix el que establix el Reial Decret 1723/2012, de 28 de desembre, pel qual es regulen les activitats d'obtenció i utilització clínica i coordinació territorial dels òrgans humans destinats al trasplantament i s'establixen requisits de qualitat i seguretat i s'ha complit el que establix l'Orde de 26 de febrer de 2008, de la Conselleria de Sanitat.  
  
  
Vistos els antecedents de fet i preceptes legals citats i els altres que s'apliquen, resolc:  
  
Renovar l'autorització sanitària per a l'extracció de renyó de donants vius a l'Hospital General Universitari d'Alacant. Esta autorització és vàlida per un període de cinc anys, a partir de la data de la present resolució.  
  
L'autorització es pot revocar en qualsevol moment, si s'alteren o deixen de complir-se els requisits i consideracions que l'han fet possible.  
Als efectes de l'activitat que s'autoritza, el centre queda sotmés a la inspecció i el control de la Conselleria de Sanitat.  
Esta resolució es notifica a les persones interessades, amb l'advertiment que no posa fi a la via administrativa i que hi poden interposar un recurs d'alçada davant del conseller de Sanitat, en el termini d'un mes comptat des de l'endemà de la data de notificació.  
  
València, 18 d'abril de 2013.- La directora general d'Ordenació, Avaluació, Investigació, Qualitat i Atenció al Pacient. Teresa de Rojas Galiana.